OVK se uitblinkers vereer - AgriOrbit
Home Agri News OVK se uitblinkers vereer
Henry van Schalkwyk van Trompsburg was die kommersiële produsent wat die toekenning vir die meeste wol per kilogram ontvang het. Hy is ook die kommersiële produsent wat die hoogste omset vir wol behaal het. Van links is Pierre de Lange, bestuurder wolbemarking, Wallie Weeks, hoofbestuurder van vesel en lewendehawe in Port Elizabeth, Henry van Schalkwyk, Stéfan Oberholzer, OVK se besturende direkteur, en Gilly Scheepers, voorsitter van die OVK-direksie.
Die OVK-groep is in verskeie landbougebiede in Suid-Afrika betrokke, en lewer ’n groot reeks produkte en dienste aan sy kliënte. Die groep se veselafdeling is ook die grootste hanteerder van sybokhaar in die wêreld en die tweede grootste wolmakelaar in Suid-Afrika.
Kort voor die einde van ’n uitdagende jaar vir baie Suid-Afrikaners het die tyd aangebreek om OVK se uitblinkers vir 2017 te vereer.
’n Formele toekenningsgeleentheid is op Vrydagaand, 3 November, by die trou- en konferensieperseel Lake de la Vie, op die pragtige Royalstone-landgoed gehou. Dit is ’n 1 000ha wildreservaat in Colleen Glen aan die buitewyke van Port Elizabeth.
Terugblik na ’n bedrywige jaar
Lops Steyn, streekbestuurder vir lewendehawe by CMW/OVK in die Oos-Kaap, was die seremoniemeester wat verseker het dat die program seepglad verloop.
Die mikrofoon het gedurende ’n driegang-maaltyd tussen verskeie OVK-bestuurslede gewissel om terugvoer oor die jaar se insette, suksesvolle projekte, uitdagings soos ’n landwye droogte, finansiële sake en nuwe aanstellings te gee.
Wallie Weeks het vroeër vanjaar die pos as hoofbestuurder van vesel en lewendehawe aanvaar en met sy gesin na die Oos-Kaap verhuis. Hy het tydens sy spreekbeurt daarop gewys dat daar in die komende jaar baie uitdagings gaan wees, en dat hy daarna uitsien om ’n positiewe bydrae te maak.
In die lig van ’n onstabiele tydperk in die land, met uitgerekte droogtes, het besigheid by OVK steeds ’n opwaartse groeikurwe getoon. ’n Kort oorsig van die finansiële jaarstate het die produsente en aandeelhouers verseker dat OVK ’n bydraer tot die ekonomie en groeipotensiaal van Suid-Afrika is.
OVK se unieke lojaliteitskema, wat verskeie voordele aan produsente bied deur korting op hul maandelikse aankope, was ook ter sprake. Die skema het in 2012 in werking getree en word na ’n aandeelhouerslening-rekening gekrediteer, wat maandeliks gebruik word om aandele in OVK Beherend, of alternatiewelik OVK Bedryf, vir produsente te koop.
Die oorhandiging van toekennings aan vesel- en lewendehawe-kliënte was die aand se hoogtepunt, en het groot verrassings opgelewer. – Carin Venter, Veeplaas
Met hul aankoms het die gaste na ’n donderbui gesellig op die terras gekuier.
Janke Cronje van Cronje-boerdery by Boesmanskop is ’n pryswenner vir die Absa/OVK beste ekonomiese geklasseerde wolskeersel. Van links is Pierre de Lange, bestuurder wolbemarking, Stéfan Oberholzer, OVK se besturende direkteur, Gilly Scheepers, voorsitter van die OVK-direksie, Janke Cronje en Wallie Weeks, hoofbestuurder van vesel en lewendehawe in Port Elizabeth.
Willie Nolte van Loxton het die prys gewen vir die Absa/OVK beste ekonomiese geklasseerde wolskeersel-kampioen. Van links is Pierre de Lange, bestuurder wolbemarking, Stéfan Oberholzer, OVK se besturende direkteur, Willie Nolte, Gilly Scheepers, voorsitter van die OVK-direksie, en Wallie Weeks, hoofbestuurder van vesel en lewendehawe in Port Elizabeth.
Koekoes du Randt van Cradock (regs) was die pryswenner vir die wolskeersel met die hoogste prys per kilogram vir ’n enkele lot. Hier is hy saam met sy vrou, Burness, en hulle seun, Len du Randt.
Hannes Terblanche van Oudtshoorn was die topkliënt vir 2017 in OVK se lewendehawe- en veselafdeling. Van links is Wallie Weeks, hoofbestuurder van vesel en lewendehawe in Port Elizabeth, Chris Troskie, bestuurder lewendehawe, Stéfan Oberholzer, OVK se besturende direkteur, Hannes Terblanche, Gilly Scheepers, voorsitter van die OVK-direksie, Pierre van der Vyfer, bestuurder sybokhaar, en Pierre de Lange, bestuurder wolbemarking.
Coenie Lategan van De Lateganskuil-boerdery by Aberdeen het die wolskeersel met die hoogste gemiddelde prys per kilogram gelewer. Van links is Pierre de Lange, bestuurder wolbemarking, Wallie Weeks, hoofbestuurder van vesel en lewendehawe, Coenie Lategan, Stéfan Oberholzer, OVK se besturende direkteur, en Gilly Scheepers, voorsitter van die OVK-direksie.
Sagtevrugtebedryf vereer uitblinkers
Sewe toppresteerders in die Suid-Afrikaanse sagtevrugtebedryf is onlangs by ’n glansgeleentheid op Somerset-Wes vir hulle…
Agri Wes-Kaap vereer polisiebeamptes
Agri Wes-Kaap se Landelike Veiligheidsbeleidskomitee vereer elke jaar tydens hulle jaarkongres lede van die polisie…
Previous articleLimited rainfall events in October 2017
Next articleThe future of vulture conservation takes flight